
Z A P I S N I K
 11. sjednice Vijeća Mjesnog odbora Ferenščica
13. travnja 2022.
u prostorijama mjesnog odbora Ferenščica,
s početkom u 17:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema

Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 10. sjednice Vijeća, održane 15. ožujka 2022, bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1.   Donošenje zaključka/mišljenje o preimenovanju stajališta na području Gradske četvrti Peščinica-Žitnjak
2.   Aktualna komunalna problematika
3.   Korištenje prostora MS 
            4.   Razno: izvješća, pitanja i prijedlozi.

Ad 1. Donošenje zaključka/mišljenje o preimenovanju stajališta na području Gradske četvrti Peščinica-Žitnjak
 
Članovi Vijeća primili su pisani materijal uz poziv. U raspravi oko donošenja zaključka/mišljenje o preimenovanju stajališta na području Gradske četvrti Peščinica-Žitnjak
 godinu sudjeluje 6 od 7 vijećnika.

Nakon rasprave Vijeće jednoglasno donosi:

Z A K L J U Č A K
 o preimenovanju stajališta na području Gradske četvrti Peščinica-Žitnjak

Obrazloženje: VMO Ferenščica je jednoglasno prihvatilo zaključak/mišljenje o preimenovanju stajališta na području Gradske četvrti Peščinica-Žitnjak
Ad 2. Aktualna komunalna problematika

Članovi Vijeća primili su pisani materijal uz poziv..
U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:

1. Ograđivanje boćališta i parka iza MO Ferenščica 
2. Postavljanje koševa za otpatke na Donjim Sveticama uz nogostup
3. Preimenovanje naselja u Ferenčica 
4. Skup prijedloga građana Maria Mandića

Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi oko aktualna komunalna problematika sudjeluje 6 od 7 vijećnika.

Nakon rasprave Vijeće jednoglasno donosi:

Z A K L J U Č A K

Temeljem prijedloga vijećnice Martine Erstić vezanog za ograđivanje boćališta i parka iza MO Ferenščica, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da od nadležnog gradskog ureda zatraži:

- postavljanje živice na sjevernu i južnu stranu uz prometnice kao prirodnu ogradu i postavljanje znaka zabrane korištenja boćališta kao pješćanika uz boćalište

Obrazloženje: Zbog sigurnosti djece koja se nalaze u dječjem parku VMO Ferenščica jednoglasno prihvaća zahtjev da kao prirodnu ogradu treba posaditi živicu (točnu lokaciju prikazanu na karti prilažemo u materijalu uz zapisnik). Također potrebno je postaviti znak zabrane igranja djece u prostoru namijenjenom za boćanje koju ista koriste kao pješćanik. Korisnici boćališta su već nekoliko puta izrazili nezadovoljstvo i ljutnju jer djeca svojim igranjem unutra unište teren i iskopaju rupe u podlozi te nakon toga boćalište nije primjereno za korištenje u njegovoj osnovnoj namjeni a to je boćanje. Tablu je potrebno postaviti uz boćalište.

Z A K L J U Č A K

Temeljem prijedloga građana Vesne Kiš o postavljanju koševa za otpatke na Donjim Sveticama uz nogostup, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak da od nadležnog gradskog ureda zatraži:

· Postavljanje koševa za otpatke od križanja ulice Donje Svetice i ulice grada Vukovara do spoja (križanja) ulica Donje Svetice, Lovičićeve i Henzelove ulice.   

Obrazloženje: Zbog nedostatka koševa na navedenoj relaciji VMO Ferenščica jednoglasno prihvaća zahtjev za postavljanje koševa za otpatke uz nogostup koji se djelom nalazi sa zapadne strane, a djelom sa istočne strane prometnice. (Točna lokacija vidljiva u karti koju dostavljamo u prilogu zapisnika)




Z A K L J U Č A K

Temeljem prijedloga građana Vesne Kiš o preimenovanju naselja u Ferenčica, Vijeće Mjesnog odbora Ferenščica prihvaća inicijativu za promjenom imena i slaže se sa navedenim prijedlogom. Isto tako Vijeće MO u ovom trenutku ne prihvaća da se pokrene sami postupak promjene naziva. 

Obrazloženje: Iako je gospođa Kiš potkrijepila svoje zahtijeve i inicijativu dokazima kako se prije 90-ih godina prošlog stoljeća redovito i u službenim dokumentima i nazivima koristio naziv Ferenčica te kako je to gramatički ispravno (što je potvrdila i izvatkom izjave jezikoslovca Alemka Gluhaka koji je potvrdio da naselje nosi ime prema zemljoposjedniku Ferencu čime je jedino ispravno da naselje nosi ime Ferenčica a ne Ferenščica) Vijeće MO prihvaća inicijativu i slaže se za promijenom imena u Ferenčica no uz uvijet kako to za sobom ne bi nosilo financijske posljedice troška zamijene dokumenata za građane i tvrtke. Ukoliko je prethodna promijena iz Ferenčica u Ferenščica nastala kao pogrešno (iskrivljeno) korištenje naziva koje se uvriježilo kao pravilo onda se zalažemo da se taj naziv (Ferenčica) počne ponovno koristiti kao službeni i da se s vremenom on uvriježi kao jedini ispravan bez troškova za tvrtke i građane u vidu promjene dokumenata. 
Ukoliko je naziv u prošlosti promijenjen službenom odlukom institucija Grada Zagreba smatramo kako eventualna promijena naziva za sobom nosi dodatne financijske izdatke za koje smatramo nisu opravdani i potrebni u ovim za sve građane i tvrtke financijski teškim vremenima.

[bookmark: _GoBack]Z A K L J U Č A K

Temeljem pet (5) prijedloga prijedloga građana, gospodina Marija Mandića Vijeće Mjesnog odbora Ferenščica predlaže Vijeću Gradske četvrti Peščenica-Žitnjak da od nadležnih gradskih ureda i poduzeća zatraži sljedeće:

· VMO Ferenščica traži očitanje poduzeća Zrinjevac o mogućem korištenju javnih hidranata u ulicama Branka Perice i DOS Ban Jelačić za postavljanje pipa koje bi služile za korištenje vode za zalijevanje stabla preko ljeta kako se ista ne bi osušila usljed vrućina s obzirom da se radi o mladim stablima koja su vrlo osjetljiva na sušu te su prošle godine neka već mijenjana jer su se osušila tokom prošle godine zbog vrućine i nedostatka vlage. Isti prijedlog primjenjiv je i na ostala područja MO Ferenščica ukoliko je ovakav prijedlog prihvatljiv Zrinjevcu.

· VMO Ferenščica traži od poduzeća Zrinjevac obrezivanje i uređenje drvoreda u Lovrinčićevoj ulici (od križanja Lovrinčićeve ulice sa Ivekovičevom ulicom do ulice 7. ferenščica 2. odvojak), bivše parkiralište STSI-a sada red parirališnih mjesta uz Lovičićevu ulicu i stambene zgrade Pionira u izgradnji.


· VMO Ferenščica jednoglasno prihvaća zahtjev o sanaciji nogostupa na istočnoj strani ulice Donje Svetice preko puta Zagrebačkih cesta (uz ogradu Osnovne škole Lotrščak i skladišta Ultra grupe), i traži da se aktivnost uvrsti u plan komunalnih potreba za 2023. godinu

· VMO Ferenščica jednoglasno prihvaća zahtjev o spuštanju nogostupa u Ivekovićevoj ulici sa južne strane od ulice Donje Svetice prema ulici Branka Perice (slike lokacija dostavljamo u prilogu uz ovaj zaključak)

· VMO Ferenščica traži od poduzeća Zrinjevac izradu troškovnik uz prijedlog idejnog riješenja postavljanja velikih betonske kalupa (žardinjera) u koje bi se posadila stabla u ulicama DOS ban Jelačić i Branka Perice kako bi se na taj način zazelenio prostor koji trenutno osim asfaltnih površina nema nikakvog zelenila te da nam se isti dostavi što prije kako bi ga mogli uvrstiti u plan komunalnih potreba za 2023. godinu

Ad 3. Korištenje prostora MS

Članovi Vijeća primili su pisani materijal uz poziv. U raspravi oko Korištenje prostora MS sudjeluje 6 od 7 vijećnika.

Nakon rasprave Vijeće jednoglasno donosi:

Z A K L J U Č A K
o Korištenje prostora MS

Obrazloženje: 
Zahtjev od udruge sportsko ribolovni klub “ TPK“ se odobrava svaka srijeda u periodu od 10:00 do 17:00 sati

Zahtjev od Nezavisne liste grupe građana Ferenščica se odobrava svaki ponedjeljak u periodu od 17:00 do 22:00 sata 


Ad 6. Razno: izvješća, pitanja i prijedlozi

Predsjednik VMO Ferenščica u ime Vijeća MO Ferenščica je putem maila zatražio sastanak sa tvrtkom GIP Pionir d.o.o., na tom sastanku želimo da se očituju što žele napraviti sa zelenom površinom koja se nalazi u njihovom vlasništvu a na kojoj se nalazi park/šetnica koju građani koriste desetljećima kao jednu od rijetkih zelenih površina u naselju.

Dovršeno u 18:30 h

KLASA: 024-08/22-003/784
URBROJ:251-13-11-11-22-2
U Zagrebu , 13.travnja 2022.

Zapisnik sastavio: 							        Predsjednik
Danko Knoblo							Vijeća Mjesnog odbora
							            Ante Palada

